Iniţiere

Capitolul 16
Utilizarea Fontwork:

Crearea de artă grafică din obiecte text

Introducere

Cu Fontwork puteţi crea obiecte grafice din text, care vă vor face lucrarea mult mai prezentabilă. Sunt disponibile foarte multe setări pentru obiectele grafice de tip text (aliniere, zona, poziţie, mărime, etc.), astfel încât aveţi de unde alege. Veţi găsi cu siguranţă ceva potrivit documentului dumneavoastră.

Fontwork este disponibil din fiecare componentă OpenOffice.org, dar veţi observa mici diferenţe în felul în care fiecare dintre aceste componente îl afişează.

	Fontwork s-a schimbat foarte mult în OOo 2.0, adăugându-se multe opţiuni.

Uneltele din Fontwork

Puteţi utiliza două panouri diferite cu unelte pentru crearea şi editarea unui obiect Fontwork.

Alegeţi Vizualizare > Panouri cu unelte > Fontwork (View > Toolbars > Fontwork).

Imaginea 1. Panoul cu unelte Fontwork.

Dacă apăsaţi pe un obiect Fontwork deja existent, panoul Formatare (Formatting) se va modifica, afişând opţiunile specifice Fontwork. Conţinutul acestui panou variază în funcţie de componenta OOo.

Panoul Formatare Imaginea 2. Panoul Formatare din Writer când este selectat un obiect Fontwork.

Crearea unui obiect Fontwork

De pe panourile Desenare (Drawing) sau Fontwork apăsaţi pe pictograma Galeria Fontwork (Fontwork Gallery): . Dacă panoul Desenare nu este vizibil, selectaţi Vizualizare > Panouri cu unelte > Desenare (View > Toolbars > Drawing) pentru a-l afişa.

În dialogul Galeria Fontwork (Imaginea 3), selectaţi un stil Fontwork şi apoi apăsaţi OK. Obiectul Fontwork va apare în documentul dumneavoastră. Observaţi pătrăţelele albastre de pe margine (care indică faptul că obiectul este selectat) şi punctul galben; acestea sunt docutate în “Mutarea şi redimensionarea obiectelor Fontwork” la pagina 8.

Imaginea 3. Galeria Fontwork.

Daţi dublu clic pe obiect pentru a edita textul "Fontwork".

Tastaţi propriul dumneavoastră text în locul textului de culoare neagră “Fontwork” care apare peste obiect (Imaginea 4).

Imaginea 4. Editarea textului Fontwork

Apăsaţi oriunde este un spaţiu gol sau apăsaţi tasta Esc pentru a se reţine modificările făcute.

Editarea unui obiect Fontwork

Acum că am creat primul obiect Fontwork, putem să modificăm câteva dintre caracteristicile sale. Pentru aceasta putem folosi panoul cu unelte Fontwork, panoul Formatare (Formatting) sau opţiunile din meniuri, după cum veţi vedea în această secţiune.

Folosirea panoului Fontwork

Apăsaţi pe obiectul Fontwork. Panoul cu unelte Fontwork va fi afişat (Imaginea 1). Dacă nu îl vedeţi, selectaţi Vizualizare > Panouri cu unelte > Fontwork (View > Toolbars > Fontwork).

Apăsaţi pe diversele pictograme pentru a edita obiectele Fontwork:

Galeria Fontwork: Adaugă un alt obiect Fontwork în document.

Forma Fontwork (Shape): Editează forma obiectului selectat. Puteţi selecta dintr-o paletă de forme, după cum se vede în Imaginea 4.

Imaginea 5. Panoul Fontwork afişând paleta de forme.

Litere de aceeaşi înălţime (Fontwork Same Letter Heights): Schimbă înălţimea literelor din obiect, de la cea normală (unele litere sunt mai înalte decât altele, ca de exemplu majusculele, d, h, l etc.) la aceeaşi înălţime pentru toate literele. Vedeţi Imaginea 6.

Imaginea 6. Stânga: litere normale; dreapta: litere de aceeaşi înălţime.

Alinierea Fontwork (Alignment): Schimbă alinierea caracterelor. Opţiunile disponibile sunt aliniere la stânga, la dreapta, la centru, umplere la nivel de cuvânt şi umplere prin întindere (în privinţă ultimelor două va trebui să experimentaţi).

Spaţierea caracterelor (Fontwork Character Spacing): Schimbă spaţierea caracterelor precum şi unele elemente ale caracterelor din obiect.

Utilizarea panoului Formatare

Pentru început vom continua să personalizăm obiectul Fontwork folosind noi opţiuni.

Apăsaţi pe obiectul Fontwork. Panoul Formatare (Formatting) se va schimba pentru a afişa opţiunile corespunzătoare obiectului selectat. (De exemplu, panoul de mai jos va apare atunci când veţi selecta un obiect Fontwork în Writer.)

Pe panoul Formatare aveţi o gama foarte largă de opţiuni pentru personalizarea obiectului dumneavoastră. Aceste opţiuni sunt similare cu cele pentru obiectele desenate. Puteţi citi mai mult despre acestea din urmă în capitolul intitulat "Editarea obiectelor (partea a II-a)" (“Editing Objects Part II”) din Ghidul Draw.

Stil săgeată Grosimea liniei Arie Roteşte Aduce deasupra Aliniere Schimb ancoră Mută dedesubt Stilul liniei Culoarea liniei Stilul ariei / Umplere Linie Mută la urmă Dezbină Aduce în faţă Grupează

Opţiunile Linie (Line)

Pictograma Linie: Deschide un dialog (Imaginea 7) cu trei categorii: Linie, Stilul liniei, Stilul săgeţii.

Folosiţi categoria Linie pentru a edita caracteristicile comune ale liniilor din jurul obiectului Fontwork selectat, alegând dintre atributele predefinite privind stilul liniei, culoarea liniei şi stilul săgeţii.

Folosiţi categoriile Stilul liniei şi Stilul săgeţii pentru a edita caracteristicile stilurilor de linie şi săgeată şi pentru a defini noi stiluri.

Pictograma Stilul săgeţii: Alegeţi dintre stiluri diferite de săgeată.

Căsuţa Stilul liniei: Alegeţi dintre stilurile disponibile de linie.

Căsuţa Lăţimea liniei: Stabiliţi lăţimea liniei.

Căsuţa Culoarea liniei: Selectaţi culoarea liniei.

Imaginea 7. Dialogul cu opţiunile pentru linii.

Opţiunile Arie (Area)

Pictograma Arie: Deschide un dialog (Imaginea 8) cu şapte categorii: Arie, Umbră (Shadow), Transparenţă (Transparency), Culori (Colors), Gradiente, Haşurare (Hatching), Bitmap-uri.

Categoria Arie: Alegeţi din lista predefinită o culoare, o imagine bitmap, un gradient sau un model de haşură pentru a-l aplica obiectului selectat.

Categoria Shadow: Stabiliţi caracteristicile umbrei obiectului selectat.

Categoria Transparenţă: Stabiliţi caracteristicile transparenţei obiectului selectat.

Categoria Culori: Modificaţi culorile disponibile sau adăugaţi noi culori care să apară în categoria Arie.

Categoria Gradiente: Modificaţi gradientele disponibile sau adăugaţi noi gradiente care să apară în categoria Arie.

Categoria Haşurare: Modificaţi modelele de haşură disponibile sau adăugaţi altele noi care să apară în categoria Arie.

Categoria Bitmap-uri: Creaţi modele simple în format bitmap sau importaţi bitmap-uri, pentru a le avea disponibile în categoria Arie.

Căsuţele Stilul ariei / Umplere (Area Style / Filling): Selectaţi tipul umplerii obiectului selectat. Pentru detalii, folosiţi pictograma Arie.

Imaginea 8. Dialogul privind opţiunile Arie.

Opţiunile Poziţionare (Positioning)

Butonul grafic Rotire (Rotate) : Roteşte obiectul selectat în funcţie de mişcarea mausului, deci manual.

Butonul grafic Aduce deasupra (To Foreground) : Mută obiectul selectat deasupra textului.

Butonul grafic Mută dedesubt (To Background) : Mută obiectul selectat în spatele textului.

Butonul grafic Aliniere (Alignment) : Modifică alinierea obiectelor selectate.

Butonul grafic Aduce în faţă (Bring to front) : Mută obiectul selectat în faţa celorlalte.

Butonul grafic Mută la urmă (Send to back) : Mută obiectul selectat în spatele celorlalte.

Butonul grafic Schimbă ancora (Change Anchor) : Alegeţi dintre opţiunile de ancorare:

La pagină (To Page) - Obiectul reţine aceeaşi poziţie faţă de marginile paginii. Nu se va deplasa dacă adăugaţi sau ştergeţi text.

La paragraf (To Paragraph) - Obiectul este asociat cu un paragraf şi se va deplasa odată cu acesta. Poate fi plasat în margine sau oriunde altundeva.

La caracter (To Character) - Obiectul este asociat cu un caracter, dar nu va fi parte din secvenţa de text. Se va mişca odată cu paragraful dar poate fi plasat în margine sau în altă parte. Această metodă este similară cu ancorarea faţă de paragraf.

Ca un caracter (As Character) - Obiectul este introdus în document ca orice alt caracter şi se va deplasa o dată cu paragraful pe măsură ce adăugaţi sau ştergeţi textul de dinaintea sa.

Butonul grafic Dezbină (Ungroup) : De-grupează obiectele selectate, astfel încât veţi lucra cu ele în mod individual.

Butonul grafic Grupează (Group) : Grupează obiectele selectate, astfel încât veţi lucra cu ele ca şi cu un singur obiect.

Utilizarea opţiunilor din meniuri

Puteţi utiliza şi unele opţiuni din meniul Format(are) pentru a ancora, a alinia, a aranja şi a grupa obiectele Fontwork selectate, a stabili curgerea textului pe lângă ele şi a le răsturna orizontal şi vertical.

Puteţi de asemenea da clic - dreapta pe un obiect Fontwork şi să alegeţi opţiunile dorite din meniul contextual. În plus, meniul contextual vă oferă o metodă rapida de acces la dialogurile Linie, Arie, Text, Poziţionare şi Mărime. Dialogurile Linie şi Arie sunt descrise pe paginile 4 şi 5. Dialogul Text oferă numai vreo două opţiuni pentru obiectele Fontwork şi nu este discutat aici.

Pe dialogul Poziţionare şi Mărime (Position and Size) (Imaginea 9) puteţi introduce valorile exacte de mărime şi poziţionare. Pentru mai multe informaţii consultaţi Ghidul Draw.

Imaginea 9. Dialogul Poziţionare şi Mărime.

Mutarea şi redimensionarea obiectelor Fontwork

Când selectaţi un obiect Fontwork apar opt pătrăţele albastre (denumite mânere) pe marginea obiectului, după cum se vede în Imaginea 4. Puteţi trage de aceste mânere pentru a redimensiona obiectul.

De asemenea, un punct galben apare pe obiect. Acesta nu are un loc fix; poate fi atât pe margine cât şi în altă parte. Priviţi Imaginea 10 pentru un exemplu. Dacă poziţionaţi cursorul mausului deasupra acestui punct galben, acesta (cursorul) se va transforma în simbolul unei mâini. Puteţi trage punctul în diferite direcţii pentru a distorsiona obiectul.

Imaginea 10. Punctul galben.

Suprapunerea cursorului mausului peste restul obiectului Fontwork îl va transforma în simbolul obişnuit pentru tragerea obiectelor pe pagină.

Pentru un control precis al poziţionării şi mărimii obiectului va trebui să folosiţi dialogul Poziţionare şi Mărime (Position and Size) (Imaginea 9).

AB

Some of these need to be explained a bit

more, esp. "word justify" and "stretch justify".

I'm trying to find out what they are for.

---- JHW, 02/06/2005, 21:06 ----

I looked for this, and tried it to see what would happen, but I didn't see a real change.

So I think it's at the moment you're editing the text, that you would see the difference.

Sorry I couldn't do more about this

---- AB, 04/07/2005, 20:24 ----

CIORNĂ – bazată pe software nefinalizat	Mutarea şi redimensionarea obiectelor Fontwork

Utilizarea Fontwork	8

OpenOffice.org

CIORNĂ – bazată pe software nefinalizat	Cuprins

Contents

Utilizarea Fontwork	viii

Puteţi găsi o versiune editabilă a acestui document la adresa http://oooauthors.org/en/authors/userguide2/published/

Utilizarea Fontwork

Fields to edit:
Chapter Title : Description tab > Title
Chapter Subtitle : User Defined tab
Chpater Number: User Defined tab
Name of Guide: User Defined tab

2005-03-12T09:43:25

Daniel Carrera